CELEX: 31998D0270
Language: lt
Date: 891907200000
Title: 1998 m. balandžio 7 d. Komisijos sprendimas dėl aktyviosios medžiagos fenvalerato turinčių augalų apsaugos priemonių leidimų atšaukimotekstas svarbus EEE

Svarbus teisinis pranešimas

|

31998D0270

Oficialusis leidinys L 117 , 21/04/1998 p. 0015 - 0015

		Komisijos sprendimas1998 m. balandžio 7 d.dėl aktyviosios medžiagos fenvalerato turinčių augalų apsaugos priemonių leidimų atšaukimo(tekstas svarbus EEE)(98/270/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1992 m. gruodžio 11 d. Komisijos reglamentą (EEB) Nr. 3600/92, nustatantį išsamias Tarybos direktyvos 91/414/EEB dėl augalų apsaugos priemonių pateikimo į rinką [1] 8 straipsnio 2 dalyje minėtos darbų programos pirmojo etapo įgyvendinimo taisykles su paskutiniais pakeitimais, padarytais Reglamentu (EB) Nr. 1199/97 [2], ypač į jo 6 straipsnio 5 dalį,kadangi Komisijos reglamente (EB) Nr. 933/94 [3] su paskutiniais pakeitimais, padarytais Reglamentu (EB) Nr. 2230/95 [4], buvo nustatytos augalų apsaugos priemonių aktyviosios medžiagos ir paskirtos atsakingos valstybės narės Reglamentui (EEB) Nr. 3600/92 įgyvendinti;kadangi fenvaleratas buvo viena iš 90 aktyviųjų medžiagų, kurioms taikomas Tarybos direktyvos 91/414/EEB [5] 8 straipsnio 2 dalyje numatytos darbų programos pirmasis etapas;kadangi siekdami paremti šios aktyviosios medžiagos įtraukimą į Direktyvos 91/414/EEB I priedą, suinteresuoti pranešėjai formaliai pateikė paskirtai įgaliotinei valstybei narei tam tikrą Reglamento (EEB) Nr. 3600/92 6 straipsnio 1 dalyje apibrėžtą informaciją apie šią medžiagą;kadangi pagal Reglamento (EEB) Nr. 3600/92 6 straipsnio 4 dalį paskirta įgaliotinė valstybė narė Komisijai pranešė, kad nė vienas pateiktas dokumentų rinkinys neatitinka minėto reglamento 6 straipsnio 2 ir 3 dalių reikalavimų;kadangi pagal minėto reglamento 6 straipsnio 5 dalį nė viena valstybė narė Komisijai nepranešė apie savo norą užtikrinti, kad ši aktyvioji medžiaga būtų įtraukta į Direktyvos 91/414/EEB I priedą;kadangi būtina atsižvelgti į tai, kad išsamus duomenų paketas, kurio reikia šios medžiagos vertinimui atlikti, pagal minėtą darbų programą nebus pateiktas; kadangi pagal šią sistemą šios medžiagos neįmanoma įvertinti ir įtraukti į I priedą; kadangi dėl tos priežasties reikėtų priimti sprendimą, kuriuo būtų atšaukti esami šios aktyviosios medžiagos turinčių augalų apsaugos priemonių leidimai;kadangi šiuo sprendimu neatmetama galimybė, kad ateityje fenvaleratas gali būti vertinamas pagal Direktyvos 91/414/EEB 6 straipsnyje numatytų nuostatų dėl naujų aktyviųjų medžiagų sistemą;kadangi šis sprendimas netrukdo valstybėms narėms taikyti priemonių, kuriomis pagal Direktyvos 91/414/EEB 4 straipsnio 6 dalies nuostatas pratęsiamas turimų atsargų realizavimo, sandėliavimo, pateikimo į rinką ir naudojimo laikas;kadangi šiame sprendime numatytos priemonės atitinka Augalų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisValstybės narės užtikrina, kad1) per 12 mėnesių nuo šio sprendimo priėmimo dienos būtų atšaukti fenvalerato turinčių augalų apsaugos priemonių leidimai;2) pagal Direktyvos 91/414/EEB 8 straipsnio 2 dalyje numatytą nukrypimą nuo šio sprendimo priėmimo dienos nebūtų išduodami arba atnaujinami fenvalerato turinčių augalų apsaugos priemonių leidimai.2 straipsnisŠis sprendimas skirtas valstybėms narėms.Priimta Briuselyje, 1998 m. balandžio 7 d.Komisijos varduFranz FischlerKomisijos narys[1] OL L 366, 1992 12 15, p. 10.[2] OL L 170, 1997 06 28, p. 19.[3] OL L 107, 1994 04 28, p. 8.[4] OL L 225, 1995 09 22, p. 1.[5] OL L 230, 1991 08 19, p. 1.--------------------------------------------------